PATVIRTINTA

Tauragės „Aušros“ progimnazijos

 direktoriaus 2018 m. rugpjūčio 22 d.

įsakymu Nr. 1-71

**TAURAGĖS „AUŠROS“ PROGIMNAZIJA**

**PRADINIO UGDYMO PROGRAMOS UGDYMO PLANAS**

**2018-2019 M.M.**

**I. TIKSLAS**

1.Siekti kiekvieno mokinio asmeninės pažangos.

**II. UŽDAVINIAI**

2. Tenkinti mokinių mokymo(si) poreikius ir fiksuoti kiekvieno mokinio mokymosi pažangą.

3. Suteikti mokiniams galimybę rodyti iniciatyvą, plėtoti kūrybiškumą, plėtoti bendradarbiavimą .

4 Tobulinti išmokimo stebėjimo ir žinių spragų taisymo būdus.

**III. PRADINIO UGDYMO PROGRAMOS ORGANIZAVIMAS**

 5. 2018-2019 mokslo metų pradinio ugdymo programos ugdymo planas sudarytas vadovaujantis 2017-2018 ir 2018-2019 mokslo metų pradinio ugdymo programos bendraisiais ugdymo planais, patvirtintais Lietuvos Respublikos švietimo ir mokslo ministro 2017 m. birželio 2 d. įsakymu Nr. V-446 „ Dėl 2017-2018 ir 2018-2019 mokslo metų pradinio ugdymo programos bendrojo ugdymo plano patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

 6. Bendrojo ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi mokykla gali savarankiškai bei tikslingai, atsižvelgdama į mokyklos bendruomenės poreikius, planuoti ir organizuoti pradinį ugdymą.

 7. Bendrajame ugdymo plane vartojamos sąvokos:

 7.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

 7.2. **Laikinoji grupė** – mokinių grupė dalykui pagal modulį mokytis, dalykui diferencijuotai mokytis ar mokymosi pagalbai teikti.

 7.3. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendruoju ugdymo planu.

 7.4. **Pamoka** – pagrindinė nustatytos trukmės nepertraukiamo mokymosi organizavimo forma.

 7.5. **Specialioji pamoka** – pamoka, skirta kryptingai padėti mokiniui įveikti mokymosi sunkumus, kylančius dėl specialiųjų ugdymosi poreikių, ar išskirtiniams asmens gabumams ugdyti.

 7.6. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias.

 7.7**. Ugdymo planas** – ugdymo programos įgyvendinimo aprašas.

 7.8. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

 8. 2018–2019 mokslo metai ir ugdymo procesas prasideda 2018 m. rugsėjo 1 d., baigiasi 2019 m. birželio 6 d. Ugdymo proceso trukmė – 175 ugdymo dienos. Mokykloje mokomasi penkias dienas per savaitę. Pamokos pradedamos 8.00 val.

9. Pamokų laikas :

1. 800 - 845

2. 855 - 940

3. 950 - 1035

4. 1100 - 1145

5. 1155 - 1240

6. 1250 - 1335

7. 1340 - 1425

 10. Mokiniams skiriamos atostogos:

|  |  |
| --- | --- |
| Rudens | 2018-10-29 – 2018-11-02 |
| Žiemos (Kalėdų) | 2018-12-27 – 2019-01-02 |
| Žiemos | 2019-02-18 – 2019-02-22 |
| Pavasario (Velykų) | 2019-04-23 – 2019-04-26 |
| Vasaros | 2019-06-07 – 2019-08-30 |

 11. Ugdymo proceso penkiolikos ugdymo dienų organizavimas:

 11.1. Dešimties ugdymo dienų organizavimas

|  |  |  |
| --- | --- | --- |
| Eil.Nr. | Data | Veikla |
|  | 2018 m. rugsėjo 3 d. | Planuokime 2018-2019 mokslo metus |
|  | 2018 m. gruodžio 6 d. | Menų diena „Mažosios dirbtuvėlės“ |
|  | 2018 m. gruodžio 21 d. | Kalėdų šventė |
|  | 2019 m. kovo 4 d. | Kaziuko mugė |
|  | 2019 m. gegužės mėn. | Šeimos šventė |
|  | 2019 m. birželio 3 d.  | Karjeros diena „Šok į tėvų klumpes“ |
|  | 2019 m. birželio 6 d. | Vaikystės šventė |
|  | Nuo 2018-09-01 iki 2019-06-06 (3 dienos) | Pažintinės ekskursijos, išvykos, edukaciniai užsiėmimai ir kiti renginiai. |

 11.2. penkių ugdymo dienų organizavimo laiką numato Tauragės rajono savivaldybės administracijos švietimo ir sporto skyrius.

 12. Mokslo metai skirstomi pusmečiais:

 I pusmetis : 2018 m. rugsėjo 1 d. - 2019 m. sausio 25 d.

 II pusmetis: 2019 m. sausio 28 d. – 2019 m. birželio 6 d.

 13. Paskelbus ekstremalią padėtį, ar esant kitoms aplinkybėms, keliančioms pavojų mokinių sveikatai ar gyvybei taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja mokyklos tarybą ir Tauragės rajono savivaldybės administracijos švietimo skyrių.

 14. Pradinio ugdymo programai įgyvendinti skiriamas pamokų skaičius per savaitę, kai ugdymo valandos trukmė 1 klasėse – 35 min., 2-4 klasėse – 45 min.:

|  |  |  |
| --- | --- | --- |
| Eil Nr. | Dalykai | Klasė |
| 1 | 2 | 3 | 4 |
| 1 | Dorinis ugdymas (tikyba arba etika) | 1 | 1 | 1 | 1 |
| 2 | Lietuvių kalba | 8 | 7 | 7 | 7 |
| 3 | Užsienio kalba (anglų) | - | 2 | 2 | 2 |
| 4 | Matematika | 4 | 5 | 5 | 4 |
| 5 | Pasaulio pažinimas | 2 | 2 | 2 | 2 |
| 6 | Dailė ir technologijos | 2 | 2 | 2 | 2 |
| 7 | Muzika | 2 | 2 | 2 | 2 |
| 8 | Kūno kultūra | 2+1\* | 2 | 2+1\* | 2+1\* |
| 9 | Anglų kalba  | 1 |  |  |  |
| 10 | Informatika |  | 1 |  | 1 |
| 11 | Projektas „Kelionė po Lietuvą“  |  |  | 1 |  |
| 12 | Gamtamokslinis tyrinėjimas „Bandyk, atrask, tyrinėk“ |  |  |  | 1 |
|  | Iš viso pamokų | 23 | 24 | 25 | 25 |

Pastaba: \* – šokis.

 15. Valandos mokinių ugdymo(si) poreikiams tenkinti skiriamos:

 15.1. 1 klasėje užsienio kalbai mokyti (anglų kalba);

 15.2. 2 klasėje informatikai;

 15.3. 3 klasėje projektinei veiklai „Kelionė po Lietuvą“;

 15.4. 4 klasėje gamtamoksliniam tyrinėjimui „Bandyk, atrask, tyrinėk“ ir informatikai.

 16. Klasės dalijamos į grupes doriniam ugdymui, jei tos pačios klasės mokinių tėvai (globėjai) mokiniams yra parinkę tikybą ir etiką. Laikinosios grupės sudaromos iš paralelių arba gretimų klasių mokinių, išlaikant tęstinumą.

 17. Išskirtiniais atvejais, laikinoji grupė sudaroma mokiniams, turintiems mokymosi sunkumų (dalyko turint nepatenkinamą lygmenį ar po ligos) ar grįžusiems iš užsienio mokyti ir sudaroma keletui pamokų, ji gali būti sudaryta iš mažesnio mokinių skaičiaus.

 18. Ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas. Į šį laiką neįskaičiuojamas pailgintos dienos grupės veiklai organizuoti skirtas laikas.

 19. Ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

 20. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

 21. Mokinių ugdymui naudojami vadovėliai:

21.1. 1; 2 ir 4 klasėje ,,Šok‘‘ serijos vadovėliai: lietuvių kalbai - ,,Pupa‘‘, pasaulio pažinimui - ,,Gilė‘‘, matematikai - ,,Riešutas‘‘, muzikai - ,,Vieversys‘‘. Anglų kalbai – „Friends and family“, kūno kultūrai 1-2 klasėse - Š.Klizas, Kūno kultūra.

21.2. 3 klasėje serijos TAIP vadovėlis lietuvių kalbai, „Šok“ serijos vadovėliai: pasaulio pažinimui - ,,Gilė‘‘, matematikai - ,,Riešutas‘‘, muzikai - ,,Vieversys‘‘. Anglų kalbai – „Friends and family“, kūno kultūrai 1-2 klasėse - Š.Klizas, Kūno kultūra.

 22. Dalykų ilgalaikiai planai, neformaliojo švietimo programos, klasių vadovų planai rengiami vieneriems mokslo metams.

 23. Dalykų ilgalaikius planus rengia dalykų mokytojai iki 2018 m. rugpjūčio 30 d. Naudojant formas priimtas mokyklos Mokytojų tarybos posėdyje 2014 m. birželio 18 d., protokolas Nr. 6-8.

 24. Klasių vadovų planai rengiami iki 2018 m. rugsėjo 10 d., naudojant formas priimtas mokyklos Mokytojų tarybos posėdyje 2014 m. birželio 18 d., protokolas Nr.6-8.

 25. Ugdymo dalykų programų įgyvendinimas:

 25.1. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą;

 25.2. 1-3 pasaulio pažinimo pamokos skiriamos tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje.

 25.3. 1-3 kartus per pusmetį matematikos pamokose naudojamos informacinės komunikacinės technologijos, skaitmeninės mokomosios priemonės.

 25.4. Specialiosios medicininės pajėgumo grupės mokiniai kūno kultūros pamokose dalyvauja su pagrindine grupe, bet pratimai ir krūvis jiems skiriami pagal gydytojo rekomendacijas.

 25.5. Technologiniam ugdymui skiriama ne mažiau 1/3 dailės ir technologijų dalykui skiriamo laiko.

 26. Integruojamųjų, prevencinių ir kitų ugdymo programų įgyvendinimas:

 26.1. Į Bendrosios programos ugdymo dalykų programų turinį integruojama: bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK-2433 “Dėl Pradinio ir pagrindinio ugdymo bendrųjų programų patvirtinimo“ 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

 26.2. Mokytojas, formuodamas klasės mokinių ugdymo turinį, numato ugdymo dalykus, klasės vadovo veiklą, neformaliojo ugdymo užsiėmimus, į kuriuos integruojama:

 26.2.1. Žmogaus saugos bendroji programa;

 26.2.2. Sveikatos ir lytiškumo ugdymo bei rengimo šeimai bendroji programa;

 26.2.3. Alkoholio, tabako ir kitų psichiką veikiančių medžiagų vartojimo prevencijos programa;

 26.2.4. Ugdymo karjerai programa;

 26.2.5. Smurto ir patyčių prevencija;

 26.2.6. Etninės kultūros ugdymas;

 26.2.7. Informacinių komunikacinių technologijų ugdymas.

 27. Mokinių ugdymosi pasiekimus ir vertinimą mokytojas planuoja vadovaudamasis Tauragės „Aušros“ pagrindinės mokyklos pradinio ugdymo mokinių pasiekimų ir pažangos vertinimo tvarka, patvirtinta mokyklos direktoriaus 2017 m. birželio 26 d. įsakymu Nr. 1-51 „Dėl pradinių klasių mokinių pasiekimų ir pažangos vertinimo tvarkos aprašo tvirtinimo“

 28. Namų darbai neskiriami prieš mokinių atostogas.

 29. Mokinių tėvų (globėjų) informavimas ir švietimas vyksta vadovaujantis Mokinių tėvų (globėjų) informavimo ir švietimo tvarka, patvirtintą mokyklos direktoriaus 2017 m. gruodžio 22 d. įsakymu Nr.1-118 „Dėl mokinių tėvų (globėjų) informavimo ir švietimo tvarkos tvirtinimo“.

 30. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę, techninės kūrybos ar kitą veiklą.

 31. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, prireikus juos tikslina mokslo metų pradžioje ir siūlo mokiniams rinktis neformaliojo švietimo programas.

 32. Neformaliojo vaikų švietimo programos rengiamos iki 2018 m. rugsėjo 10 d., vadovaujantis Tauragės „Aušros“ pagrindinės mokyklos neformaliojo ugdymo organizavimo tvarka, patvirtinta mokyklos direktoriaus 2013 m. rugpjūčio 30 d. įsakymu Nr.1-58 „Dėl neformaliojo ugdymo organizavimo tvarkos patvirtinimo“.

 33. Neformaliojo švietimo grupėje turi būti ne mažiau kaip 12 mokinių.

 34. Mokinių mokymas namuose vykdomas pagal Lietuvos Respublikos švietimo ir mokslo ministro 2017 m. birželio 2 d. įsakymą Nr. V-446 „2017 2018 ir 2018-2019 mokslo metų pradinio ugdymo programos bendrasis ugdymo planas“ ir pagal Lietuvos Respublikos švietimo ir mokslo ministro 2012 m. rugsėjo 26 d. įsakymą Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“.

 35. Mokinio, turinčio specialiųjų ugdymosi poreikių, ugdymą mokykla organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795.

 36. Mokiniams, turintiems specialiųjų ugdymosi poreikių, švietimo pagalba ugdymo įstaigoje teikiama 1-2 kartus per savaitę specialiojo pedagogo kabinete, mokant lietuvių kalbos ir matematikos.

 37. Mokiniui, turinčiam specialiųjų ugdymosi poreikių ir besimokančiam pagal bendrojo ugdymo pritaikytą programą, ugdymo programas pritaiko dalyko mokytojas, atsižvelgdamas į mokinio gebėjimus ir galias, bei Vaiko gerovės komisijos ir/ar pedagoginės psichologinės tarnybos rekomendacijas.

 38. Ugdymo programos pritaikymas fiksuojamas ilgalaikių teminių planų grafoje „Ugdymosi programos pritaikymas mokiniams, turintiems specialiųjų ugdymosi poreikių“.

 39. Pritaikytos ugdymo programos tikslus ir uždavinius mokytojas fiksuoja atskiroje formoje, kurią aprobuoja Vaiko gerovės komisija, o patvirtina Vaiko gerovės komisijos pirmininkas.

 40. Pradinio ugdymo individualizuotą programą mokiniui rengia dalyko mokytojas, naudojant formas priimtas mokyklos Mokytojų tarybos posėdyje 2014 m. birželio 18 d. protokolo Nr. 6-8, atsižvelgdamas į mokinio galias ir gebėjimus, vadovaudamasis vaiko gerovės komisijos ir/ar pedagoginės psichologinės tarnybos rekomendacijiomis

 41. Po kiekvieno pusmečio vyksta mokinių, turinčių specialiųjų ugdymosi poreikių, pasiektų rezultatų aptarimas, o mokslo metų pabaigoje kiekvienam mokiniui mokytojas pildo ugdymosi pasiekimų aprašą.

 42. Sudarydama mokinių, turinčių specialiųjų ugdymosi poreikių, individualųjį planą, mokykla:

 42.1. išlaiko mokiniui Bendruosiuose ugdymo planuose nurodytą minimalų pamokų skaičių;

 42.2. nežymų intelekto sutrikimą turintiems ir besimokantiems pagal individualizuotą ugdymo programą mokiniams mokykla gali 1-2 pamokomis mažinti minimalųjį privalomų pamokų skaičių, didindama neformaliojo švietimo valandų skaičių.

 43. Mokytojas gali:

 43.1. vidutinių mokymosi sunkumų turintiems mokiniams trumpinti pamokų trukmę 5 minutėmis, šį laiką skiriant mokinio ugdomajai veiklai keisti ar sveikatą tausojančioms pertraukoms organizuoti;

 43.2. formuoti nuolatines arba laikinas grupes, pogrupius iš tos pačios ar skirtingų klasių mokinių.

 44. Per mokslo metus, mokyklos Vaiko gerovės komisijai ar pedagoginei psichologinei tarnybai įvertinus ir rekomendavus, galima keisti specialiųjų pamokų, pratybų ir individualiai pagalbai skiriamų valandų skaičių.

 45. Mokykla užtikrina mokinių, turinčių specialiųjų ugdymosi poreikių, ugdymo nuoseklumą ir tęstinumą.

 46. Specialioji pedagoginė pagalba teikiama specialiųjų pratybų forma: individualios, pogrupinės (2–4 mokiniai), grupinės (5–8 mokiniai).

 47. Vaiko gerovės komisijos ar pedagoginės psichologinės tarnybos siūlymu, tėvų (globėjų, rūpintojų) pritarimu ir įforminamu progimnazijos direktoriaus įsakymu, mokiniai, turintys vidutinių, didelių ir labai didelių specialiųjų ugdymosi poreikių, gali:

 47.1. nesimokyti ar pradėti vėliau mokytis užsienio kalbos (dėl intelekto sutrikimo, klausos sutrikimo, kalbėjimo ir kalbos sutrikimo, turintys kochlearinius implantus, įvairiapusių raidos ir mokymosi sutrikimų, taip pat ir tautinės mažumos kalba besimokantys įvardytų sutrikimų turintys mokiniai, turintys specialiųjų ugdymosi poreikių);

 47.2. nesimokyti muzikos ar ją keisti kitu, menines kompetencijas ugdančiu, dalyku (turintys klausos sutrikimą);

 47.3. būti atleidžiami nuo technologijų pamokų, turintys judesio ir padėties bei neurologinių sutrikimų mokiniai.

 48. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokinio tėvais (globėjais).

 49. Mokiniams, kurie mokosi pagal pradinio ugdymo individualizuotą programą, ugdymo planas sudaromas, atsižvelgiant į mokinio galias, mokymosi formą, mokymo organizavimo būdą.

 50. Specialiąją pedagoginę pagalbą mokykla mokiniui teikia vadovaudamasi teisės aktais ir įgyvendindama pedagoginės psichologinės tarnybos ar mokyklos vaiko gerovės komisijos rekomendacijas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUDERINTA

Tauragės „Aušros“ progimnazijos

mokyklos tarybos 2018 m. birželio 15 d. protokolu Nr. 5-5

SUDERINTA

Tauragės rajono savivaldybės administracijos

Švietimo ir sporto skyriaus vedėjo 2018 m. rugpjūčio 1 d.

įsakymu Nr. 101 - 23